I Frederikshavn kan de næsten ikke for armene ned. Borgerne har i lang tid efterspurgt en lægeklinik, og nu er de endelig blevet hørt. Torsdag slog Regionshospitalet nemlig dørene op for den helt nye lægeklinik, som ligger i den nyrenoveret fløj af bygningen. Fremover vil en blanding af nye og erfarne læger tage sig af mere end 8.000 patienter. Og dén konstellation virker tilsyneladende godt, lyder det fra regionsrådet. - Det har en betydning, at man kan tænke på en anden måde og bruge hinandens fagligheder på en helt anden måde og mere på tværs. Det er noget, vi kommer til at se meget mere af i fremtiden, siger regionsrådsformand i Region Nordjylland, Ulla Astman. Den nye klinik løser et akut lægemangelproblem i byen, og så har den fået flere pensionerede læger til at hoppe i lægekitlen igen. Region Nordjylland har modtaget 6,6 millioner kroner i støtte til projektet fra Sundheds- og Ældreministeriets pulje til etablering af Sundhed- og lægehuse. Regionsrådet har bevilliget yderligere 1,4 mio. kr. til gennemførelse af projektet.

Referat:
Torsdag blev Frederikshavn en lægeklinik rigere. Klinikken har ikke mindre end 8.000 patienter, og den løser et akut lægemangelproblem i byen.